معانی سے زیادہ

معانی سے زیادہ ڈاکٹر پروفیسر نجیبہ عارف کا اردو غزلوں، آزاد اور نثری نظموں کا مجموعہ ہے جسے شہر زاد کراچی نے شائع کیا اور قیمت 300 روپے رکھی ہے۔ پس سرورق شاعرہ کا تعارف درج ہے۔ انتساب تم سب کے نام ہے جن سے مل کر میں بنتی ہوں۔ آغاز میں حافظ شیرازی کا ایک شعر درج ہے۔

ڈاکٹر نجیبہ عارف اکادمی ادبیات پاکستان کی پہلی خاتون صدر نشین ہیں۔ وہ پاکستان کی مشہور شاعرہ، ادیبہ، مفکر، مترجم، دانشور اور محقق ہیں۔ اب تک ان کی انیس کتابیں شائع ہو چکی ہیں۔

اعزاز
ڈاکٹر پروفیسر نجیبہ عارف کے مجموعے معانی سے زیادہ کو کراچی ادبی میلہ 2015 میں '''سال کی بہترین ادبی کتاب کا ایوارڈ ملا۔

 ناقدین کی آراء 
ڈاکٹر محمداجمل نیازی:میں نے اتنی منفرد مختلف اور ممتاز تخلیقی جذبوں کیفیتوں اور لفظوں سے بھری ہوئی کتاب نہیں دیکھی۔ نامور شاعرہ اور دانشور پروفیسر ڈاکٹر نجیبہ عارف کی ان دیکھے منظروں سے بھی شاندار شاعری پر مشتمل کتاب میں نے دیکھی۔
کتاب کا نام ہی میرے لیے حیرت انگیز احساس کے آس پاس تڑپنے لگتا ہے۔ ”معانی سے زیادہ“ یہ کیا تخیل ہے۔ میں نے معانی کو چھوڑ دیا اور ”زیادہ“ پر غور کرنے لگ گیا اور ہار گیا۔ پھر میں نے سوچا کہ کیا لکھوں تو میرے ذہن میں صرف ایک بات آئی ”معانی سے کم“ میں اپنی کم مائیگیوں، تخلیقی نارسائیوں اور گمشدہ حسرتوں کو نجیبہ کے انوکھے اور ان دیکھے تخیل اور تخلیقی تدبر کی چوکھٹ پر نچھاور کرتا ہوں۔ وہ بہت بڑی خاتون ہے۔ بڑی سے بھی بڑی۔ اور میں ان کا ایک چھوٹا سا مداح ہوں۔ چھوٹے سے بھی چھوٹا۔

 حوالہ جات